Alaquàs celebra amb èxit la Festa de la Primavera i el Joc Solidari
24/05/2016

# Alaquàs celebra amb èxit la Festa de la Primavera i el Joc Solidari

*   24/05/2016
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=15564

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15564%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20amb%20%C3%A8xit%20la%20Festa%20de%20la%20Primavera%20i%20el%20Joc%20Solidari)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15564/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15564/24052016img_3197_Form_4.jpg)](https://www.alaquas.org/ficheros/documentos/2016/2/15564/24052016img_3197_Form_10.jpg "<a href='https://www.alaquas.org/ficheros/documentos/2016/2/15564/24052016img_3197_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra amb èxit la Festa de la Primavera i el Joc Solidari</a>")

El parc de la Sequieta acull aquest multitudinari encontre que va comptar amb la participació de col·legis, associacions, entitats i veïns i veïnes

L’Ajuntament d’Alaquàs va celebrar el dissabte 21 de maig la XXI Festa de la Primavera d’Alaquàs, una de les activitats més tradicionals i amb més èxit d’Alaquàs donat l’alt índex de participació de la ciutadania. Milers de persones, entre associacions, entitats i veïns i veïnes van participar en aquesta jornada dividida en tres espais: infantil, jove i solidari, format per la Diada Solidària i el Joc Solidari.

Les activitats es van iniciar amb la benvinguda de tot l’alumnat participant en una nova edició del Joc Solidari organitzat per la Comissió Solidària. El seu inici va tindre lloc a les 10 hores. Es tracta d’una de les activitats centrals dins dels projectes de cooperació internacional posats en marxa per l’Ajuntament d’Alaquàs i que està organitzat conjuntament amb la Comissió Solidària. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules.  

A les 11 hores del matí va començar la tradicional **Diada Solidària**, una seguida d’activitats solidàries, venda de productes i tallers i la possibilitat de menjar al parc una ració de paella solidària amb beguda, amb l’aportació de 3 euros. Els diners obtinguts en aquestes activitats aniran destinats al projecte ALAQUÀS SOLIDÀRIA. Hi haurà venda de productes per recaptar fons per al projecte ALAQUÀS SOLIDÀRIA “AJUDA URGENT A SÍRIA”.

Al mateix temps es van iniciar les activitats de l’espai infantil i jove en les que van participar nombroses associacions i entitats d’Alaquàs. En aquest espai es van oferir tallers d’oci, atraccions, competicions esportives, regals i degustacions gastronòmiques.

A partir de les 12 hores es van conèixer els participants del Joc Solidari, que van arreplegar els xecs simbòlics amb els que col·laboren en diferents projectes de cooperació internacional. Pel que fa als projectes, el col·legi Ciutat de Cremona destinarà enguany la seua ajuda a ACCEM, els col·legis Vila d’Alaquàs i González Gallarza ho faran a CEAR; el Bonavista i el Sanchis Almiñano col·laboraran amb Creu Roja Joventut, el col·legi Madre Josefa Campos destinarà la seua ajuda a l’Associació Solidària **Madre Josefa Campos i el col·legi** Mare de Déu de l’Olivar contribuirà amb els seus diners amb la delegació d’Alaquàs de Mans Unides.

En la jornada es va donar a conèixer l’acta del lliurament dels premis XXXIII Concurs de Plàstica i Literartura Infantil El Teuladí 2016.

A continuació hi van haver exhibicions canines a càrrec de la Policia Local d’Alaquàs i a les 13 hores va actuar la Banda Juvenil de la Unió Musical d’Alaquàs.